মুকুল-শুভেন্দু , বেইমানদের আমিই চিহ্নিত করেছিলাম: অভিষেক

কলকাতা: নেতাজি ইন্ডোরের (Netaji Indoor Stadium) মঞ্চে থেকে দলের শৃঙ্খলা রক্ষা বার্তা দিলেন তৃণমূলের সেকেন্ড ইন কমান্ড অভিষেক বন্দ্যোপাধ্যায় (Abhishek Banerjee)। বলেন, কেউ দলের শৃঙ্খলার বাইরে যাবেন না। অনেকে সংবাদমাধ্যমে শিরোনামে থাকবেন বলে অনেক কথা বলছেন। আমার কত ক্ষমতা আছে তা জাহির করতে গিয়ে আপনারা দলকে ছোট করছে। এটা করবেন না। দলের সঙ্গে যাঁরা বেইমানি করেছিলেন, মুকুল রায়, শুভেন্দু অধিকারী, ওঁদের আমিই চিহ্নিত করেছিলাম। ভবিষ্যতেও বেইমানদের ল্যাজেগোবরে করার দায়িত্ব আমি আমার কাঁধে নিলাম। পাশাপাশি ২৬ এর নির্বাচনে লক্ষ্যমাত্রা স্থির করে দিলেন অভিষেক। ২১৫-এর বেশি আসন নিয়ে ছাব্বিশের ক্ষমতায় আসবেন মমতা বন্দ্যোপাধ্যায় আত্মবিশ্বাসের সঙ্গে দরাজ ঘোষণা অভিষেকের।

অভিষেকের বক্তব্যে উঠে এল সন্দেশখালি-আরজি কর ইস্যু। অভিষেক বলেন, ব্লক সভাপতিদের বলব কাজে যেন শিথিলতা না আসে। লড়াইয়ের জমি ছাড়া যাবে না। কে কবে নির্দেশ দেব, তারপর কাজ করব এই সব হবে না। নিজেরা মানুষের কাছে যান। আপনারা দেখেছেন বিজেপি কীভাবে কলুষিত করেছে। বাংলাকে বদনাম করার জন্য সন্দেশখালির ঘটনা নিয়ে মিথ্যা প্রচার করেছে। বাংলাকে কলুষিত করার চক্রান্তক বিরোধীরা করেছিল। মানুষ লোকসভা ভোটে দেখিয়ে দিয়েছে। বিজেপির ১৮ টা আসন ছিল। কুৎসার কারণে ১২ টা আসনে নেমে এসেছে।আরজি কর নিয়ে বার বার মানুষকে ভুল বোঝানো হয়েছে। বাংলায় চক্রান্ত করা হয়েছে, এখনও চক্রান্ত চলছে। আমাদের দল-রাজ্যের ভাবমূর্তিকে ছোট করতে চায় এরা। আমরা বুকের রক্ত দিয়ে বাংলাকে আঁকড়ে রাখব।’’

আরও পড়ুন: CBI অধিকর্তার সঙ্গে দেখা করতে গেল অভয়ার পরিবার

অভিষেকের কথায়, খবরে দেখাচ্ছে, আমার বিরুদ্ধে নাকি সিবিআই চার্জশিট দিয়েছে। দু’জায়গায় খালি আমার নাম লিখেছে। কে অভিষেক, বাড়ি কোথায়, কোনও পরিচয় লেখা নেই। সিবিআই ভাববাচ্যে কথা বলছে। ওদের এই ভয় আমার ভাল লেগেছে আগেও বলেছিলাম, কেউ কোনও দুর্নীতি প্রমাণ করতে পারলে, ফাঁসির মঞ্চে চলে যাব।

দেখুন ভিডিও